
RAPORT  COMUN

asupra proiectului de lege pentru aprobarea Ordonanţei de urgenţă a Guvernului nr.114/2009 privind unele măsuri financiar-bugetare

În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi  Comisia pentru buget, finanţe şi bănci au fost sesizate, prin adresa nr. PLx 102  din 29 martie 2010, cu dezbaterea pe fond, în procedură de urgenţă, a  proiectului de Lege pentru aprobarea Ordonanţei de urgenţă a Guvernului nr.114/2009 privind unele măsuri financiar-bugetare.

La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere: 

· avizul favorabil al Consiliului Legislativ (nr.1542/24.12.2009)

· avizul favorabil al Comisiei juridice, de disciplină şi imunităţi (nr.31/223/13.04.2010)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/1058/08.04.2010)

Proiectul de lege are ca obiect de reglementare aprobarea Ordonanţei de urgenţă a Guvernului nr.114/2009 privind unele măsuri financiar-bugetare, prin care se reglementează:

· amânarea, până în 2011, a acordării tichetelor de masă, tichetelor cadou şi respectiv tichetelor de vacanţă pentru personalul din instituţiile şi autorităţile publice
· abrogarea prevederilor referitoare la compensarea în bani a tichetelor de călătorie pe calea ferată neutilizate de către pensionari
· prorogarea până la 1 ianuarie 2011 a prevederilor art.259 alin.(3) şi ale art.260 alin.(1) lit. a) din Legea privind reforma în domeniul sănătăţii, nr. 95/2006
· amânarea până în anul 2011 a acordării diferenţei de punctaj pentru grupele I şi II de muncă
· neaplicarea în anul 2011 a prevederilor art.80 alin. (1) şi (3) din Legea nr. 19/2000  cu modificările şi completările ulterioare, cu privire la valoarea punctului de pensie.
· aplicarea prevederilor Legii-cadru nr.330/2009 privind salarizarea unitară a personalului plătit din fonduri publice şi personalului din cadrul unităţilor de management de proiect organizate în baza O.U.G. nr.52/1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile.
· neaplicarea în anul 2010, în domeniul cercetării ştinţifice şi dezvoltării tehnologice, a creşterii alocaţiilor bugetare.
· amânarea, până în anul 2011, a aplicării prevederilor Legii nr.304/2004 cu privire la organizarea judiciară, preluarea de către Înalta Curte de Casaţie şi Justiţie a atribuţiilor Ministerului de Justiţie referitoare la gestionarea bugetului curţilor de apel, al tribunalelor, al tribunalelor specializate şi al judecătoriilor.
· prorogarea până la data de 31 ianuarie 2011 a termenului prevăzut la art.III din Titlul XVI al Legii n.247/2005 privind reforma în domeniile proprietăţii şi justiţiei
· modificarea anexei nr. I la Ordonanţa de urgenţă nr.38/2004 privind unele  măsuri în domeniul învăţământului, cu privire la numărul maxim de posturi finanţat pentru învăţământul preuniversitar de stat.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterea proiectului au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale: domnul Nicolae Ivăşchescu – Secretar de Stat şi doamna Georgeta Jugănaru – director.
Comisiile au dezbătut proiectul de lege în şedinţa comună din 28 septembrie 2010. La lucrări au fost prezenţi 50 de deputaţi din totalul de 57 membri ai celor două comisii.
Raportul comisiilor a fost adoptat cu 26 voturi pentru, 11 voturi împotrivă şi 3 abţineri.

Proiectul de lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


În urma dezbaterii proiectului de Lege membrii celor două comisii reunite propun adoptarea cu modificări a proiectului de lege, după cum urmează: 

I. Amendamente admise

În urma dezbaterilor, Comisiile propun adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisii

(autorul amendamentului)
	Motivarea

amendamentelor propuse

	1. 
	__
	Titlul legii

Lege  pentru aprobarea Ordonanţei de urgenţă nr.114/2009 privind unele măsuri financiar-bugetare

	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr. 114 din 23 decembrie 2009 privind unele măsuri financiar-bugetare, publicată în Monitorul Oficial al României, Partea I, nr. 919 din 29 decembrie 2009.

	Articol unic. – Se aprobă Ordonanţa de urgenţă a Guvernului nr. 114 din 23 decembrie 2009 privind unele măsuri financiar-bugetare, publicată în Monitorul Oficial al României, Partea I, nr. 919 din 29 decembrie 2009, cu următoarele modificări şi completări:


	Pentru respectarea normelor de tehnică legislativă, având în vedere modificările şi completările propuse prin prezentul raport. 

	3. 
	Titlul ordonanţei

Ordonanţă de urgenţă
privind unele măsuri financiar-bugetare


	
	nemodificat
	

	4. 
	Art. I. - (1) Instituţiile publice centrale şi locale, aşa cum sunt definite prin Legea nr. 500/2002 privind finanţele publice, cu modificările şi completările ulterioare, şi prin Legea nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, cu excepţia instituţiilor finanţate integral din venituri proprii, nu acordă tichete de masă personalului din cadrul acestora.

(2)În bugetele pe anul 2010 ale instituţiilor publice centrale şi locale, aşa cum sunt definite prin Legea nr. 500/2002, cu modificările şi completările ulterioare, şi prin Legea nr. 273/2006, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, nu se prevăd sume pentru acordarea de tichete cadou şi tichete de vacanţă personalului din cadrul acestora.


	
	nemodificat
	

	5. 
	Art. II. - Articolul 4 din Ordonanţa de urgenţă a Guvernului nr. 71/2004 privind acordarea unor facilităţi familiilor de pensionari, publicată în Monitorul Oficial al României, Partea I, nr. 897 din 1 octombrie 2004, aprobată prin Legea nr. 565/2004, cu modificările ulterioare, se abrogă.


	
	nemodificat
	

	6. 
	Art. III. - Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică după cum urmează:

1. La articolul 259, alineatul (3) va avea următorul cuprins:

"(3) Contribuţia pentru veniturile din pensii aflate sub limita sumei neimpozabile din pensii, prevăzute de Legea nr. 571/2003 privind Codul fiscal, cu modificările şi completările ulterioare, se datorează şi se calculează începând cu data de 1 ianuarie 2011."

2. La articolul 260 alineatul (1), litera a) va avea următorul cuprins:

"a) de către bugetul de stat, pentru persoanele prevăzute la art. 213 alin. (2) lit. c), d), f), i) şi j), iar pentru persoanele prevăzute la art. 213 alin. (2) lit. h) începând cu 1 ianuarie 2011;"


	
	nemodificat
	

	7. 
	Art. IV. - Prevederile art.80 alin. (1) şi (3) din Legea nr. 19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr. 140 din 1 aprilie 2000, cu modificările şi completările ulterioare, nu se aplică în anul 2010.


	
	nemodificat
	

	8. 
	Art. V. - Articolul II din Ordonanţa de urgenţă a Guvernului nr. 209/2008 pentru modificarea Legii nr. 19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr. 826 din 9 decembrie 2008, aprobată prin Legea nr. 155/2009, se modifică şi va avea următorul cuprins:

"Art. II. - (1) Prevederile art. 1651 din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, astfel cum au fost modificate prin prezenta ordonanţă de urgenţă, se aplică începând cu data de 1 ianuarie 2011, prin acordarea diferenţei dintre punctajul mediu anual rezultat în urma majorării efectuate conform prevederilor Legii nr. 218/2008 pentru modificarea şi completarea Legii nr. 19/2000 privind sistemul public de pensii şi alte drepturi de asigurări sociale, cu modificările ulterioare, şi cel acordat conform Ordonanţei de urgenţă a Guvernului nr. 100/2008 pentru completarea Legii nr. 19/2000 privind sistemul public de pensii şi alte drepturi de asigurări sociale, aprobată prin Legea nr. 154/2009.

(2) Punctajul mediu anual calculat conform prevederilor alin. (1)se adaugă la punctajul mediu anual cuvenit sau aflat în plată în luna decembrie 2010.

(3) În situaţia în care cuantumul pensiei aferent punctajului mediu anual rezultat în urma aplicării prevederilor alin. (2) este mai mic decât cel cuvenit sau aflat în plată, se menţine cuantumul cuvenit ori aflat în plată până la data la care, prin aplicarea formulei de calcul prevăzute de lege, se va obţine un cuantum al pensiei mai mare.

(4) Drepturile de pensie rezultate în urma aplicării prevederilor alin. (1) şi (2) se acordă beneficiarilor începând cu luna ianuarie 2011."


	
	nemodificat
	

	9. 
	Art. VI. Legea nr.263/2008 privind sistemul de pensii şi alte drepturi de asigurări sociale ale agricultorilor, publicată în Monitorul Oficial al României, Partea I, nr. 775 din 19 noiembrie 2008, se modifică după cum urmează:

1. Articolul 74 va avea următorul cuprins:

"Art. 74. - Începând cu data de 1 ianuarie 2011, CNPAS va lua măsurile necesare în vederea înfiinţării şi funcţionării Departamentului de pensii pentru agricultori, prevăzut la art. 3 alin. (1), şi a structurilor teritoriale."

2. Articolul 102 va avea următorul cuprins:

"Art. 102. - Prezenta lege intră în vigoare la data de 1 ianuarie 2011."

3. La articolul 103, alineatul (2) va avea următorul cuprins:

"(2) Până în anul 2013, cheltuielile necesare implementării şi administrării sistemului de pensii şi alte drepturi de asigurări sociale ale agricultorilor, precum şi cele cu personalul se suportă de la bugetul de stat."


	
	nemodificat
	

	10. 
	Art. VII. - Prevederile art. 47 din Legea nr. 223/2007 privind Statutul personalului aeronautic civil navigant profesionist din aviaţia civilă din România, publicată în Monitorul Oficial al României, Partea I, nr. 481 din 18 iulie 2007, nu se aplică în anul 2010.


	
	nemodificat
	

	11. 
	Art.VIII. - Articolul 5 din Ordonanţa de urgenţă a Guvernului nr. 52/1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect, publicată în Monitorul Oficial al României, Partea I, nr.186 din 29 aprilie 1999, aprobată prin Legea nr.172/2001, se modifică şi va avea următorul cuprins:

"Art. 5. - Salarizarea personalului prevăzut la art. 4 se stabileşte prin asimilare cu salarizarea personalului din instituţiile publice la nivelul cărora funcţionează."


	
	1. La articolul VIII, articolul 5 din Ordonanţa de urgenţă a Guvernului nr.52/1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect se modifică şi va avea următorul cuprins:

„Art.5. – (1) Nivelul salarizării sau, după caz, al remunerării personalului prevăzut la art.4 se negociază cu finanţatorul extern în cadrul acordurilor de finanţare încheiate între Guvern şi instituţiile finanţatoare şi se aprobă de conducătorul entităţii în cadrul căreia se constituie U.M.P., fără a se depăşi echivalentul în lei a 300 de dolari S.U.A. pe zi, ţinându-se seama de cursul valutar stabilit de Banca Naţională a României, valabil la data efectuării plăţii.

(2) De la data intrării în vigoare a prezentei legi se revine la contractele individuale de muncă, încheiate pe perioadă determinată, ale personalului din unităţile de management de proiect valabile la 28 decembrie 2009, iar ordonatorii principali de credite au obligaţia de a dispune măsurile necesare pentru restituirea către personalul  U.M.P., până la data de 31 decembrie 2010, a sumelor reprezentând diferenţa dintre salariile prevăzute în contractul individual de muncă la 28 decembrie 2009 şi salariile stabilite pentru perioada în care Ordonanţa de Urgenţă a Guvernului nr. 114/2010 privind unele măsuri financiar-bugetare a produs efecte. “
Autori: membrii Comisiei buget, finanţe şi bănci


	Având în vedere legislaţia aplicabilă, dispoziţiile art.2 din Legea nr.228/2008 arată în mod clar că ""proiectul (...) se realizează de Unitatea de management al proiectului (UMP ). al cărei personal este salarizat în conformitate cu prevederile OUG nr. 52/1999"". iar conform art. 9 din Ordinul 1820/2007 ""salarizarea sau. după caz remunerarea personalului UMP-INPC se realizează în cuantumul şi din sursele financiare precizate în Anexa nr. 2 la prezentul ordin, fară a depăşi suma corespunzătoare echivalentului în lei a până la 300 USD pe zi"*. în anexa C art III (vi), parte integrantă a contractului individual de muncă, se arată condiţiile în care se poate recalcula şi modifica salariul « brut » al angajatului, astfel încât să fie păstrat neschimbat salariul « net » lunar specificat în articolul III (v).

Asimilarea salarizării personalului UMP în conformitate cu prevederile O.U.G. nr. 114/2009, nu poate fi aplicată personalului contractual din cadrul UMP. angajat cu contract individual de muncă, aflat în executare la data intrării în vigoare a OUG nr. 114/2009, deoarece dispoziţiile art. 41 din Legea nr. 53/2003-Codul muncii arată clar că tară acordul părţilor nu se pot aduce modificări contractului individual de muncă. 

OUG 114/2009. "dacă"' ar fi aplicabilă, vine în contradicţie cu dispoziţiile Constituţiei şi anume cu principiul neretroactivităţii, nefiind posibilă aplicarea ei pentru angajaţii UMP care au contracte în curs de execuţie.

În plus, la art. IV - Plata din Anexa C a Contractului individual de muncă, se specifică următoarele: «salariul brut al angajatului va fi recalculat şi modificat în caz de schimbare a legislaţiei româneşti relevante, astfel încât să se păstreze neschimbat salariul lunar net specificat la articolul III de mai sus».



	12. 
	Art. IX. - Prevederile art.49 alin. (3) din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, publicată în Monitorul Oficial al României, Partea I, nr. 643 din 30 august 2002, aprobată cu modificări şi completări prin Legea nr. 324/2003, cu modificările şi completările ulterioare, referitoare la creşterea alocaţiilor bugetare, nu se aplică în anul 2010.


	
	nemodificat
	

	13. 
	Art. X. - Termenul prevăzut la art. 136 din Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările şi completările ulterioare, se prorogă la data de 1 ianuarie 2011.


	
	nemodificat
	

	14. 
	Art. XI. - Termenul prevăzut la art. III din titlul XVI al Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, publicată în Monitorul Oficial al României, Partea I, nr. 653 din 22 iulie 2005, de la care se aplică dispoziţiile art. 13 din Legea nr. 304/2004, republicată, cu modificările şi completările ulterioare, referitoare la înregistrarea şedinţelor de judecată, se prorogă până la data de 1 ianuarie 2011.


	
	nemodificat
	

	15. 
	Art. XII. - (1) Începând cu data de 1 ianuarie 2010, achitarea obligaţiilor financiare aferente contractului de credit încheiat între judeţul Suceava şi ceilalţi 61 de împrumutaţi din acelaşi judeţ cu Deutsche Bank AG Londra, în anul 2004, finanţator care ulterior, în luna iulie 2004, a transferat contractul la Deutsche Bank Luxembourg pentru finanţarea Programului "Utilităţi şi mediu la standarde europene în judeţul Suceava", se efectuează din următoarele surse, în ordinea de mai jos:

   a) soldul contului de disponibilităţi deschis în numele şi pe seama Consiliului Judeţean Suceava la Banca Comercială Română - Sucursala Suceava - pentru scopurile Programului;

   b) veniturile proprii ale unităţilor administrativ-teritoriale împrumutate;

c)sumele defalcate din unele venituri ale bugetului de stat pentru echilibrarea bugetelor locale, cu această destinaţie.

(2) Achitarea obligaţiilor financiare prevăzute la alin. (1) se efectuează de Consiliul Judeţean Suceava, în calitate de mandatar, conform împuternicirilor acordate de către unităţile administrativ-teritoriale împrumutate şi contractului de credit.


	
	nemodificat
	

	16. 
	Art. XIII. - (1) Sumele pentru sprijinirea organizaţiilor cetăţenilor aparţinând minorităţilor naţionale, precum şi pentru finanţarea de proiecte şi programe interetnice şi de combatere a intoleranţei sunt prevăzute în bugetul Secretariatului General al Guvernului, iar modul de repartizare şi utilizare a acestora se aprobă prin hotărâre a Guvernului.

(2) Sumele rămase necheltuite la sfârşitul anului la organizaţiile cetăţenilor aparţinând minorităţilor naţionale se reportează în anul următor, putând fi utilizate cu aceeaşi destinaţie.

(3) Dispoziţiile alin. (2) se aplică şi pentru sumele rămase necheltuite la sfârşitul anului 2009.


	
	nemodificat
	

	17. 
	Art.XIV. - Legea nr.203/2009 pentru aprobarea Ordonanţei de urgenţă a Guvernului nr. 79/2008 privind măsuri economico-financiare la nivelul unor operatori economici, publicată în Monitorul Oficial al României, Partea I, nr. 389 din 9 iunie 2009, se modifică după cum urmează:

1. Articolul II va avea următorul cuprins:

"Art. II. - (1) Prevederile alin.(1) al art. 31 se aplică până la data de 30 iunie 2010, contractele de mandat încheiate până la data de 31 decembrie 2009 inclusiv modificându-se în mod corespunzător.

(2) Până la data de 30 iunie 2010 reprezentanţii statului sau ai unităţilor administrativ-teritoriale în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat ori de o unitate administrativ-teritorială, inclusiv filialele acestora, care se supun prevederilor art. 31 din Ordonanţa de urgenţă a Guvernului nr. 79/2008 privind măsuri economico-financiare la nivelul unor operatori economici, cu modificările şi completările ulterioare, beneficiază de o indemnizaţie de 1% din remuneraţia directorului/directorului general sau a preşedintelui consiliului de administraţie, respectiv al consiliului de supraveghere."

2. Articolul III se abrogă.


	
	2. La articolul  XIV punctul 1,  articolul II din Legea nr.203/2009 pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici se modifică şi va avea următorul cuprins:

"Art. II. - (1) Prevederile alin.(1) al art.31 se aplică până la data de 31 decembrie 2010, contractele de mandat încheiate până la data de 31 decembrie 2009 inclusiv modificându-se în mod corespunzător.

(2) Până la data de 31 decembrie 2010 reprezentanţii statului sau ai unităţilor administrativ-teritoriale în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat ori de o unitate administrativ-teritorială, inclusiv filialele acestora, care se supun prevederilor art. 31 din Ordonanţa de urgenţă a Guvernului nr. 79/2008 privind măsuri economico-financiare la nivelul unor operatori economici, cu modificările şi completările ulterioare, beneficiază de o indemnizaţie de 1% din remuneraţia directorului/directorului general sau a preşedintelui consiliului de administraţie, respectiv al consiliului de supraveghere."

Autori: membrii Comisiei buget, finanţe şi bănci

Nemodificat 


	În vederea corelarii cu OUG nr.27/2010 care modifică Legea nr.203/2009 pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici, la data de 12 aprilie 2010.


	18. 
	Art. XV. - Prevederile art.23 din Legea nr.372/2005 privind performanţa energetică a clădirilor, publicată în Monitorul Oficial al României, Partea I, nr. 1.144 din 19 decembrie 2005, referitoare la elaborarea certificatelor de performanţă energetică a clădirii şi punerea acestora la dispoziţie potenţialilor cumpărători sau chiriaşi de către proprietari, în cazul vânzării sau închirierii locuinţelor unifamiliale şi a apartamentelor din blocurile de locuinţe, se aplică începând cu data de 1 ianuarie 2011.
	
	nemodificat
	

	19. 
	Art. XVI. - Anexa nr. I la Ordonanţa de urgenţă a Guvernului nr. 38/2004 privind unele măsuri în domeniul învăţământului, publicată în Monitorul Oficial al României, Partea I, nr. 481 din 28 mai 2004, aprobată prin Legea nr. 568/2004, cu modificările ulterioare, se modifică şi se înlocuieşte cu anexa care face parte integrantă din prezenta ordonanţă de urgenţă.
	
	nemodificat
	


II. Amendamente respinse

În cursul dezbaterilor, Comisiile au respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor

	1
	Titlul legii

Lege pentru aprobarea Ordonanţei de urgenţă a Guvernului nr.114/2009 privind unele măsuri financiar-bugetare
	Lege pentru respingerea Ordonanţei de urgenţă a Guvernului nr.114/2009 privind unele măsuri financiar-bugetare

Autori: domnii deputaţi Ioan Cindrea şi Nini Săpunaru


	Argumente pentru susţinere:
Toate măsurile propuse  duc la amânarea acordării unor facilităţi  financiare diferitelor categorii socio-profesionale, cât şi la intrarea în vigoare a unor acte normative importante.

Argumente pentru respingere:

Neadoptarea acestor măsuri ar duce la pierderea acordurilor cu instituţiile financiare internaţionale.

	2
	Articol unic. – Se aprobă Ordonanţa de urgenţă a Guvernului nr. 114 din 23 decembrie 2009 privind unele măsuri financiar-bugetare, publicată în Monitorul Oficial al României, Parte I, nr. 919 din 29 decembrie 2009.


	Articol unic. – Se respinge Ordonanţa de urgenţă a Guvernului nr. 114 din 23 decembrie 2009 privind unele măsuri financiar-bugetare, publicată în Monitorul Oficial al României, Parte I, nr. 919 din 29 decembrie 2009.

Autori: domnii deputaţi Ioan Cindrea şi Nini Săpunaru


	Argumente pentru susţinere:

Toate măsurile propuse  duc la amânarea acordării unor facilităţi  financiare diferitelor categorii socio-profesionale, cât şi la intrarea în vigoare a unor acte normative importante.

Argumente pentru respingere:

Neadoptarea acestor măsuri ar duce la pierderea acordurilor cu instituţiile financiare internaţionale.

	3
	Art.XVI. - Anexa nr. I la Ordonanţa de urgenţă a Guvernului nr. 38/2004 privind unele măsuri în domeniul învăţământului, publicată în Monitorul Oficial al României, Partea I, nr. 481 din 28 mai 2004, aprobată prin Legea nr. 568/2004, cu modificările ulterioare, se modifică şi se înlocuieşte cu anexa care face parte integrantă din prezenta ordonanţă de urgenţă.
	Art.XVI se abrogă.

Autori: deputaţi Aura Vasile, Dumitru Chiriţă, Viorel Hrebenciuc, Doina Burcău şi Eugenia Barna 
	Argumente pentru susţinere:

Măsura reducerii posturilor este improprie, neadaptată realităţilor din sistem 

Argumente pentru respingere: 

În vederea reducerii cheltuielilor bugetare.

	4
	__
	3. După articolul XVI, se introduce un nou articol, art. XVII, cu următorul cuprins:

„Art.XVII. – În anul şcolar 2010-2011 finanţarea învăţământului preuniversitar se face descentralizat aplicând costurile standard.”

Autor: domnul senator Mihail Hărdău


	Argumente pentru susţinere:

Măsura reducerii posturilor este improprie, neadaptată realităţilor din sistem 

Argumente pentru respingere: 

În vederea reducerii cheltuielilor bugetare.


	PREŞEDINTE,

Victor Paul Dobre
	PREŞEDINTE,

Viorel Ştefan


	SECRETAR,
Adrian Solomon

	SECRETAR,

Iuliu Nosa


	Sef serviciu,

Consilier parlamentar Elena Mesaroş
	Sef serviciu,

Consilier parlamentar Gica Roşu



	Întocmit,

Expert parlamentar Adriana Emilia Breazu
	Întocmit,

Consilier parlamentar Giorgiana Ene

